Nr. 10237/09.03.2023

**REFERAT DE APROBARE**

**la proiectul de hotărâre** **privind constituirea dreptului de administrare asupra imobilului înscris în Cartea funciară nr. 302694 Cluj-Napoca în favoarea Aeroportului Internațional ”Avram Iancu” Cluj R.A.**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Imobilul teren în suprafață de 24.960 mp, situat în mun. Cluj-Napoca, str. Traian Vuia, nr. 149-151, jud. Cluj, înscris în Cartea funciară nr. 302694 Cluj-Napoca, nr. cad. 302694, este proprietatea publică a Județului Cluj și administrarea Consiliului Județean Cluj, provenind din dezmembrarea imobilului înscris în Cartea funciară nr. 299273 Cluj-Napoca. Documentația cadastrală de dezmembrare a fost aprobată prin Hotărârea Consiliului Județean Cluj nr. 387/18.12.2013, iar imobilele rezultate au fost transmise în administrarea Consiliului Județean Cluj prin Aeroportul Internațional ”Avram Iancu” Cluj R.A. – teren în suprafață de 1.240.629 mp pentru activități aeroportuare, respectiv în administrarea Consiliului Județean Cluj – terenul în suprafață de 24.960 mp în vederea realizării Programului ”Dezvoltarea infrastructurii necesare funcționării serviciilor de urgență”.Imobilul este cuprins în prezent în Inventarul bunurilor care aparțin domeniului public al Județului Cluj aflate în administrarea Consiliului Județean Cluj , fiind evidențiat în Anexa nr. 1 la poziția 40, a Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj cu modificările și completările ulterioare (n.n. așa cum a fost modificată prin Hotărârea Consiliului Județean Cluj nr. 70/2022), cu o valoare de inventar de 2,665,478.40 lei. Proiectul ”Dezvoltarea infrastructurii necesare funcționării serviciilor de urgență” a fost elaborat în scopul îmbunătăţirii capacităţii de răspuns a sistemului de intervenţie în situaţii de urgenţă şia sporirii eficienţei acestuia prin reducerea timpului de intervenţie pentru acordarea primului ajutor calificat, precum şi pentru obţinerea unui randament maxim în îndeplinirea misiunilor independente sau în colaborare cu alte structuri. În vederea implementării acestuia a fost necesară asigurarea condițiilor pentru construirea unei infrastructuri specifice desfăşurării activităţilor aeronautice ale Unităţii Speciale de Intervenţie în Situaţii de Urgenţă în cadrul Sistemului de intervenţie în situaţii de urgenţă. În urma analizării condițiilor pentru implementarea Programului ”Dezvoltarea infrastructurii necesare funcționării serviciilor de urgență”, acesta a fost derulat și pus în funcțiune în județul Mureș, motiv pentru care imobilul - teren în suprafață de 24.960 mp a rămas neutilizat, fiind liber de construcții. |
| * 1. **Cerinţe care reclamă oportunitatea actului administrativ:**
 |
| Prin adresa nr. 3329/20.02.2023, înregistrată la Consiliul Județean Cluj sub nr. 7098/21.02.2023, Aeroportul Internațional ”Avram Iancu” Cluj R.A. a solicitat efectuarea demersurilor pentru ” … *predarea terenului cu suprafața de 24960 mp, înscris în Cartea Funicară nr. 299273 Cluj-Napoca, menționat în Anexa nr. 1 a HCJ, din administrarea Consiliului Județean Cluj în administrarea Aeroportului Internațional ”Avram Iancu” Cluj* *R.A., în scopul desfășurării activităților cu specific aeronautic, precum și pentru viitoarele proiecte de dezvoltare a infrastructurii aeroportuare.”*Având în vedere faptul că proiectul anterior menționat nu a fost implementat în județul Cluj, precum și faptul că imobilul, de la preluarea în administrarea Consiliului Județean Cluj, nu a fost utilizat în vreun alt scop, considerăm că este oportună constituirea dreptului de administrare în favoarea Aeroportului Internațional ”Avram Iancu” Cluj RA, pentru desfășurarea activităților specifice regiei autonome. |
| 1. **Schimbări preconizate:**
 |
| Scopul proiectului de hotărâre este utilizarea eficientă a bunurilor imobile care fac parte din patrimoniului Județului Cluj, precum și crearea cadrului legal necesar pentru ținerea evidenței de cadastru și publicitate imobiliară, respectiv monitorizarea situației bunurilor Județului Cluj, date în administrare, prerogative stabilite în sarcina autorităților administrației publice locale în conformitate cu dispozițiile art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ produce efecte asupra Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare.Predarea-primirea imobilului se va realiza prin Proces verbal, încheiat între reprezentanți desemnați de către Consiliul Județean Cluj și reprezentanți ai Aeroportului Internațional ”Avram Iancu” Cluj R.A., în termen de 30 de zile de la comunicarea hotărârii.Hotărârea Consiliului Județean Cluj și Procesul verbal de predare-primire semnat de către ambele părți vor fi transmise Comisiei speciale de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor și Serviciului Financiar Contabil. Aceasta va asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean Cluj și respectiv a Aeroportului Internațional ”Avram Iancu” Cluj RA, și modificarea evidențelor finaciar-contabile ale imobilelor din domeniul public. |
| **Secțiunea a 6-a – Anexe la referatul de aprobare:** |
| * adresa Aeroportului Internațional ”Avram Iancu” Cluj R.A. nr. 3329/20.02.2023, înregistrată la Consiliul Județean Cluj sub nr. 7098/21.02.2023
* Extras de carte funciară pentru informare a Cărții funciare nr. 302694 Cluj-Napoca
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind constituirea dreptului de administrare asupra imobilului înscris în Cartea funciară nr. 302694 Cluj-Napoca în favoarea Aeroportului Internațional ”Avram Iancu” Cluj R.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_ privind constituirea dreptului de administrare asupra imobilului înscris în Cartea funciară nr. 302694 Cluj-Napoca în favoarea Aeroportului Internațional ”Avram Iancu” Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10237/09.03.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 10239/09.03.2023 şi Avizul cu nr. ..... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare :

* Adresa Aeroportului Internațional ”Avram Iancu” Cluj R.A. nr. 3329/20.02.2023, înregistrată la Consiliul Județean Cluj sub nr. 7098/21.02.2023
* art. 2, ale art. 16 alin. (2) ale art. 17, ale art. 50 alin. (4), ale art. 55 alin. (1), ale art. 58 alin. (1) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată,
* Hotărârea Consiliului Județean Cluj nr. 387/2013 privind însușirea documentației cadastrale pentru dezlipirea unui imobil-teren, proprietate a Județului Cluj, situat în Municipiul Cluj-Napoca, str. Traian Vuia nr. 149-151 și stabilirea dreptului de administrare asupra acestuia;

În conformitate cu dispozițiile:

* art. 108 lit. a), ale art. 173 alin. (1) lit. c), ale alin. (4) lit. a), ale art. 287 lit. b), ale art. 297 alin. (1) lit. a), ale art. 298-301 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 554, ale art. 858-862, ale art. 867-870 din Legea privind Codul civil nr. 287/2009, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă transmiterea din administrarea Consiliului Județean Cluj, în administrarea Aeroportului Internațional ”Avram Iancu” Cluj R.A., a imobilului – teren -proprietate publică a Județului Cluj, situat în municipiul Cluj-Napoca, str. Traian Vuia, nr. 149-151, județul Cluj, înscris în Cartea funciară nr. 302694 Cluj-Napoca, nr. cad. 302694, în suprafață de 24.960 mp, categoria de folosință curți-construcții, cu o valoare de inventar de 2.665.478,40 lei.

**Art. 2.** Predarea-primirea materială a imobilului identificat la art. 1 se realizează, pe bază de proces-verbal încheiat între reprezentanții Consiliului Județean Cluj și reprezentanții Aeroportului Internațional ”Avram Iancu” Cluj R.A., în termen de 30 zile de la data comunicării prezentei hotărâri.

**Art. 3.** După preluarea imobilului transmis potrivit art. 1, Aeroportul Internațional ”Avram Iancu” Cluj R.A. îl va utiliza exclusiv în scopul desfășurării unor activități specifice domeniului său de activitate, cu respectarea dispozițiile legale stabilite în sarcina administratorilor de bunuri imobile, proprietate publică a unităților administrativ-teritoriale. .

**Art. 4.** Aparatul de specialitate din cadrulConsiliului Județean Cluj va proceda la actualizarea datelor din evidenţa cantitativ-valorică și va opera modificările corespunzătoare în Anexa nr. 1 și Anexa nr. 28 ale Hotărârii Consiliului Județean Cluj nr. 143/2008 pentru aprobarea inventarului bunurilor din domeniul public al Județului Cluj, cu modificările şi completările ulterioare.

**Art. 5.** De la intrarea în vigoare a prezentei hotărâri, se abrogă art. 4 al Hotărârii Consiliului Județean Cluj nr. 387/2013 privind însușirea documentației cadastrale pentru dezlipirea unui imobil-teren, proprietate a Județului Cluj, situat în Municipiul Cluj-Napoca, str. Traian Vuia nr. 149-151 și stabilirea dreptului de administrare asupra acestuia.

**Art. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția de Administrare a Domeniului Public și Privat al Județului Cluj, Direcția Generală Buget Finanțe, Resurse Umane și Aeroportul Internațional ”Avram Iancu” Cluj R.A.

**Art. 7.** Prezenta hotărâre se comunică Direcției de Administrare a Domeniului Public și Privat al Județului Cluj, Direcției Generale Buget Finanțe, Resurse Umane Aeroportului Internațional ”Avram Iancu” Cluj R.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr. ……... din …… 2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

Nr. 10239/09.03.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind constituirea dreptului de administrare asupra imobilului înscris în Cartea funciară nr. 302694 Cluj-Napoca în favoarea Aeroportului Internațional ”Avram Iancu” Cluj R.A. |
| **Compartiment de resort:** | Direcția Juridică  |
| **Secțiunea 1 – Documentare și analiză:**  |
| Imobilul identificat în Cartea funciară nr. 302694 Cluj-Napoca, nr. cad. 302694, a rezultat ca urmare a dezlipirii imobilului având număr cadastral 299273, înscris în Cartea funciară nr. 299273 Cluj-Napoca, conform documentației cadastrale de dezlipire aprobată prin Hotărârea Consiliului Judeţean Cluj nr. 387/18.12.2013. În Cartea funciară nr. 302694 Cluj-Napoca, sub B3 este înscris dreptul de proprietate publică al Judeţului Cluj şi de administrare a Consiliului Județean Cluj asupra imobilului - teren intravilan situat administrativ în mun. Cluj-Napoca, str. Traian Vuia, nr. 149-151, jud. Cluj, în suprafață de 24.960 mp, categoria de folosință : curți-construcții, cu număr cadastral 302694. Imobilul mai sus identificat este cuprins în Anexa nr. 1 la Hotărârea Consiliului Județean Cluj nr. 143/2008 pentru aprobarea inventarului bunurilor din domeniul public al Județului Cluj, cu modificările şi completările ulterioare, la poziția nr. 40 (n.n. așa cum a fost modificată prin Hotărârea Consiliului Județean Cluj nr.70/2022). Cadrul legal care reglementează constituirea dreptului de administrare în favoarea regiilor autonome, îl reprezintă dispozițiile art. 297 alin. (1) lit. a) din Ordonanţa de Urgenţă a Guvernului nr. 57/2019, cu modificările și completările ulterioare. Din documentarea realizată reiese faptul că sunt îndeplinite condițiile legale în vederea constituirii dreptului de administrare asupra imobilului în favoarea Aeroportului Internațional ”Avram Iancu” Cluj R.A., acesta solicitând darea în administrare a imobilului în scopul utilizării acestuia, în concordanță cu activitatea specifică desfășurată.Se impune abrogarea art. 4 al Hotărârii Consiliului Județean Cluj nr. 387/2013 privind însușirea documentației cadastrale pentru dezlipirea unui imobil-teren, proprietate a Județului Cluj, situat în Municipiul Cluj-Napoca, str. Traian Vuia nr. 149-151 și stabilirea dreptului de administrare asupra acestuia, prin care s-a aprobat trecerea din administrarea Aeroportului Internaţional "Avram Iancu" Cluj R.A.în administrarea Consiliului Judeţean Cluj a imobilului-teren în suprafaţă de 24.960 mp, menţionat la art. 2 lit. b) din hotărâre în vederea realizării Programului „Dezvoltarea infrastructurii necesare funcţionării serviciilor de urgenţă", întrucât, pentru o evidență clară a situației patrimoniului Județului Cluj, este necesară evitarea unor abrogări implicite.  |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Dispozițiile legale din Ordonanța de Urgență a Guvernului nr. 57/2019, cu modificările și completările ulterioare, aplicabile prezentului proiect sunt :*Art. 298. Autorităţile prevăzute la art. 287 exercită în numele statului, respectiv al unităţii administrativ-teritoriale următoarele prerogative:**a) ţinerea evidenţei de cadastru şi publicitate imobiliară, în condiţiile legii;**b) stabilirea destinaţiei bunurilor date în administrare;**c) monitorizarea situaţiei bunurilor date în administrare, respectiv dacă acestea sunt în conformitate cu afectaţiunea de uz sau interes public local sau naţional, după caz, precum şi cu destinaţia avută în vedere la data constituirii dreptului.**Art. 299 Conţinutul actului prin care se constituie dreptul de administrare**Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se constituie dreptul de administrare, cuprinde cel puţin următoarele elemente:**a) datele de identificare a bunului care face obiectul dării în administrare şi valoarea de inventar a acestuia;**b) destinaţia bunului care face obiectul dării în administrare;**c) termenul de predare-primire a bunului.**Art. 300 Drepturi şi obligaţii**(1) Autorităţile administraţiei publice centrale, instituţiile publice şi regiile autonome din subordinea acestora, precum şi instituţiile publice şi regiile autonome din subordinea autorităţilor publice locale au următoarele drepturi şi obligaţii:* *a) folosirea şi dispunerea de bunul dat în administrare în condiţiile stabilite de lege şi, dacă este cazul, de actul de constituire;**b) asigurarea pazei, protecţiei şi conservarea bunurilor, ca un bun proprietar, şi suportarea tuturor cheltuielilor necesare unei bune funcţionări;**c) efectuarea formalităţilor necesare cu privire la închiriere, în limitele actului de dare în administrare şi cu respectarea legislaţiei aplicabile;**d) culegerea fructelor bunului;**e) efectuarea de lucrări de investiţii asupra bunului, în condiţiile actului de dare în administrare şi a legislaţiei în materia achiziţiilor publice;**f) suportarea tuturor cheltuielilor necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;**g) acordarea dreptului de servitute, în condiţiile legii;**h) obţinerea avizelor pentru planul urbanistic zonal fără schimbarea uzului şi interesului public şi destinaţiei bunului;**i) obţinerea avizelor pentru lucrări de îmbunătăţire şi menţinere a caracteristicilor tehnice ale bunurilor;**j) reevaluarea bunurilor, în condiţiile legii;**k) semnarea procesului-verbal de vecinătate, fără schimbarea regimului juridic al bunului;**l) semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor;**(2) Bunurile imobile proprietate publică se înscriu în cartea funciară anterior emiterii actului de dare în administrare.**(3) Dreptul de administrare se înscrie în cartea funciară de către titularul acestui drept.**Art. 301 Radierea din cartea funciară a dreptului de administrare se efectuează în baza actului de revocare sau a actului prin care se constată stingerea dreptului de proprietate publică.* Raportat la prevederile legale anterior menționate, considerăm că proiectul de hotărâre elaborat îndeplinește condițiile legale pentru promovarea acestuia.  |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:**  |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.Sarcini de natură administrativă rezultate din actul adminstrativ constau în predarea materială a imobilului de către Consiliul Județean Cluj, către Aeroportul Internațional ”Avram Iancu” Cluj R.A., pe baza unui proces verbal de predare-primire.Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean Cluj și ale Aeroportului Internațional ”Avram Iancu” Cluj RA.Direcția Generală Buget-Finanțe, Resurse Umane din cadrul Consiliului Județean Cluj va opera în evidențele finaciar-contabile transferul dreptului de administrare asupra imobilului. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: director executiv | Ștefan Eduard Iliescu | 16.03.2023 |  |
| Verificat: șef serviciu | Dan Vasile Pop | 16.03.2023 |  |
| Elaborat: consilier juridic  | Cristina Oltean | 09.03.2023 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 17.03.2023 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Muntean Crina Ioana |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |